Балван
Балван е село в Северна България. То се намира в община Велико Търново, област Велико Търново.

География 
Лежи на Републикански път I-4 между Севлиево (28 km) и Велико Търново (19 km).

История 
До Освобождението е село с турско население, българската махала на селото е била в настоящото село Ветринци, което до 1944 г. се е наричало „Балван махала“.

При избухването на Балканската война в 1912 година 2 души от Балван са доброволци в Македоно-одринското опълчение.

Поминък 
Има мелница с „производство и продажба на широка гама ръжени и пшенични брашна, без подобрители и консерванти.

През 1948 г. е национализирана валцова мелница „ЕМА“,собственост на забележителния предприемач Станчо Хаджидимитров от гр. Дряново, а след промените е върната на неговите наследници.

Обществени институции 

 Читалище „Нива“,
 Основно училище „Свети Иван Рилски“,
 Целодневна детска градина,
 Дом за стари хора, сайт milostiv.org/411
 Църква „Св. Иван Рилски“. През 1913 година храмът претърпява сериозни щети от горнооряховското земетресение, след което с дарения и труд на жителите на селото е съграден и изрисуван отново. Църквата се намира на центъра на селото. През 2018 се отбелязаха 135 години от построяването и освещаването на църквата. Строителството на църквата в Балван започва през 1882 година, а на 19 октомври 1883 година тя вече е завършена и осветена. Тъй като това става в деня на Св. Иван Рилски Чудотворец, храмът е наречен на името на небесния покровител. С разрешение на Св. Велико Търновски Митрополит Климент през 1882 г. се е построил храма в селото в подарения от турчина Мехмед Мехмедоолу двор. През периода 1939 – 1942 г. църквата е изографисана и електрифицирана.

Население 
Численост на населението според преброяванията през годините:

Етнически състав 
 Преброяване на населението през 2011 г.

Численост и дял на етническите групи според преброяването на населението през 2011 г.:

Родени 
 Минчо Панов – юрист, депутат в VI ВНС (1946 – 1949) г. и виден деятел на БЗНС. Дългогодишен концлагерист в „Куциян“ и „Белене“.
 Нено Неновски – виден български юрист и учен, член на Конституционния съд на Република България (1991 – 1994)
 Стоян Пенчев Шиков – един от създателите на Комитета за опазване на природната среда – днес Министерство на околната среда и водите.
 Лиляна Дичева – български художник, живописец (1928 – 2018).
 Христо Колев Йорданов (1911 – 1995) – анархист, политически затворник и концлагерист, почетен главен радактор на вестник „Свободна Мисъл“.

Вижте също 
 Балванска битка

Източници 

Села в област Велико Търново
Населени места в община Велико Търново